CELEX: 32010R1227
Language: lv
Date: 2010-12-20 00:00:00
Title: Komisijas Regula (ES) Nr. 1227/2010 ( 2010. gada 20. decembris ), ar ko groza Regulu (EK) Nr. 1055/2008, ar kuru īsteno Eiropas Parlamenta un Padomes Regulu (EK) Nr. 184/2005 saistībā ar kvalitātes kritērijiem un kvalitātes ziņojumiem, kas attiecas uz maksājumu bilances statistiku

21.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 336/15
            
         KOMISIJAS REGULA (ES) Nr. 1227/2010
   (2010. gada 20. decembris),
   ar ko groza Regulu (EK) Nr. 1055/2008, ar kuru īsteno Eiropas Parlamenta un Padomes Regulu (EK) Nr. 184/2005 saistībā ar kvalitātes kritērijiem un kvalitātes ziņojumiem, kas attiecas uz maksājumu bilances statistiku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2005. gada 12. janvāra Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (1) un jo īpaši tās 4. panta 3. punktu,
   tā kā:
   
               (1)
            
            
               Ar Regulu (EK) Nr. 184/2005 ir izveidota vienota sistēma regulārai Kopienas statistikas iesniegšanai par maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem.
            
         
               (2)
            
            
               Komisijas Regulā (EK) Nr. 1055/2008 (2) noteikti kopīgie kvalitātes kritēriji un kvalitātes ziņojumu periodiskums, kas attiecas uz maksājumu bilances statistiku.
            
         
               (3)
            
            
               Lai iekļautu Eiropas Parlamenta un Padomes Regulas (EK) Nr. 223/2009 (3) par Eiropas statistiku 12. panta 1. punktā minētos kvalitātes kritērijus, jāpielāgo kopīgie kvalitātes kritēriji un kvalitātes ziņojumu periodiskums, kas attiecas uz maksājumu bilances statistiku.
            
         
               (4)
            
            
               Tāpēc attiecīgi jāgroza Regula (EK) Nr. 1055/2008.
            
         
               (5)
            
            
               Šajā regulā paredzētie pasākumi ir saskaņā ar Maksājumu bilances komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1055/2008 groza šādi.
   
               1.
            
            
               Regulas 2. pantu aizstāj ar šādu pantu:
               “Dalībvalstis katru gadu ne vēlāk kā līdz 31. maijam iesniedz kvalitātes ziņojumu.”
            
         
               2.
            
            
               Pielikumu aizstāj ar šīs regulas pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 20. decembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 35, 8.2.2005., 23. lpp.
   
      (2)  OV L 283, 28.10.2008., 3. lpp.
   
      (3)  OV L 87, 31.3.2009., 164. lpp.
   
      PIELIKUMS
      1.   Ievads
      
      Kvalitātes ziņojumā iekļauj gan kvantitatīvos, gan kvalitatīvos kvalitātes rādītājus. Komisija (Eurostat) nodrošina kvantitatīvo rādītāju rezultātus par katru dalībvalsti, aprēķinot tos, pamatojoties uz sniegtajiem datiem. Dalībvalstis interpretē un komentē rezultātus, ņemot vērā to vākšanas metodiku.
      2.   Termiņš
      
      
                  —
               
               
                  Katru gadu līdz pirmā ceturkšņa beigām Komisija (Eurostat), pamatojoties uz iepriekšējā gadā nosūtītajiem datiem, nosūta dalībvalstīm kvalitātes ziņojuma projekta dokumentus, kuros jau ir iekļauta lielākā daļa kvantitatīvo rādītāju un cita informācija, kas pieejama Komisijai (Eurostat).
               
            
                  —
               
               
                  Katru gadu divu mēnešu laikā pēc daļēji aizpildītā kvalitātes ziņojuma saņemšanas un ne vēlāk kā 31. maijā dalībvalstis nosūta Komisijai (Eurostat) aizpildīto kvalitātes ziņojumu.
               
            3.   Kvalitātes kritēriji
      
      Kvalitātes ziņojumā ir iekļauti kvantitatīvie un kvalitatīvie rādītāji, kas aptver visus Regulas (EK) Nr. 223/2009 12. panta 1. punktā definētos kvalitātes kritērijus.